《酬施仲芳》
明代·释今壁

相对真堪物外知，半檐垂柳论文时。情多逸兴陶潜韵，诗羡高怀谢朓词。

断酒喜寻莲社客，看云仍有菊花期。石堂风动西池月，应笑匡床枕独支。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。